Тәуелсіздік жылдары Оңтүстіктің халық саны 1 млн-ға өсті
"Тәуелсіздік жылдары Оңтүстіктің халық саны 1 млн-ға өсті" | "https://abai.kz/post/46712"
TITLE: Тәуелсіздік жылдары Оңтүстіктің халық саны 1 млн-ға өсті
URL: https://abai.kz/post/46712
META: "Тәуелсіздік жылдары Оңтүстіктің халық саны 1 млн-ға өсті" | "https://abai.kz/post/46712"
DATE: 16.10.2016
AUTHOR(s): Абай-Ақпарат
TOTAL WORDS: 164
TEXT: Бұл туралы Орталық коммуникациялар қызметінде өткен брифингте ОҚО әкімінің орынбасары Ұ.Сәдібеков мәлім етті. Оның айтуынша, Оңтүстік Қазақстан облысы егемендік алған жылдардан бері қарқынды дамып келе жатқан өңірлердің бірі. Мәселен, Тәуелсіздік алған 25 жылда облыс  халыққының саны 1,8 млн-нан 2,8 млн-ға жетіп, 1 млн-ға өскен. Сонымен қатар, осы жылдар ішінде 1491 мектепке дейінгі ұйымдар мен 444 жаңа мектеп пен 347 денсаулық сақтау нысандары салынды. Нәтижесінде 117 апатты білім ошағының мәселесі шешілді. Сондай-ақ, биыл 25 жылдық мерейтой аясында 25 білім ошағы ел игілігіне берілген. Брифингте спикер, ширек ғасырда облыста  8,9 млн. шаршы метр тұрғын үй пайдалануға беріліп, 100 мыңнан астам отбасы баспаналы болды. Т әуелсіздік жылдары жұмыссыздық деңгейі 14,3 пайыздан 5,2 пайызға дейін төмендеп, жұмыспен қамтылған халықтың саны 60%-дан астамға өскенін айтты. Оңтүстік Қазақстанда Қазақстан Республикасының 25 жылдығын тойлау мақсатында жыл көлемінде 5 мыңға жуық іс-шаралар өткізілуде. Сонымен қатар, баспасөз жиынында 8 айда атқарылған жұмыстарға тоқталған Ұласбек Сәдібеков индустриаландыру картасы жобасымен өндірілген өнімнің құны 65,9 млрд.теңгені құрап, жобалардың 90 пайызынан астамы жоспарлы қуаттылығын игергенін жеткізді. Abai.kz
